text: Jaappaan keessatti ilkaan wal koree biqile (Maa’elaan) miidhaginatti laallama
text: #000004
text: Biyyoota heddu keessatti kofli mallattoo miidhaginaati. Kanaaf ammoo ilkaan adii walqixxaayee qajeelee biqile qabaachuun seequu gaariif barbaachisaadha jedhamee amanama. Garuu Jaappaan keessatti ilkaan wal qixxaaye caalaa ilkaan jajallatee biqiles miidhaginatti laallama. Jappaan keessatti waan Yaeba(Yeybaa) jedhamu tokkotu jira. Yeybaa jechuun ilkaan wal hin qixxaayin jechuudha. Keessattuu ilkaan qarrinfoo (Qarriffaa) kan gubbaa ibsuudhaaf tajaajila. Lammiileen Jaappaan nama ilkaan akkanaa qabu haalaan jaalatu. Seequun Yeybaa jedhamuun beekkamu kun nama saniif bareedina addaa dabala jedhanii amanan. Ilkaan jaappaanonni Yeybaa jedhanii yaaman kana, biyya keenya naannoo tokko tokkotti Maa’elaa jedhanii yaaman. Biyya teenyatti namni ilkaan kana qabu yeroo hedduu gammachuu hin qabu. Jaappaan keessatti garuu ilkaan kun badhaasa Rabbiiti jedhamee amanama. Warri Jaappaan waan uumamaan namaa kenname kana bifa kamiinuu qajelchuuf yaaluun gaarii miti jedhan.
text: #000005
text: Kooriyaa Kibbaa keessatti lafee areedaa dhiphisuun mallattoo miidhaginaati
text: #000010
text: Kooriyaan Kibbaa biyya pilaastik sarjariin beekamtuudha. Dubartoota biyyattiin qabdu keessaa hedduun isaanii Plastic Surgery dhaan fuula isaanii jijjiirataniiru. Akka galmeen seenaa himutti dubartoota magaalaa guddittii biyyattii Seul keessa jiraatan 5 keessaa 1 pilaastik sarjariin fuula isii jijjiirsisteerti. Koriyaa Kibbaa keessatti fuulli boca onnee qabaatuu qaba jedhamee amanama. Kana jechuun gama gubbaatiin bal’atee gara jalaatiin ammoo qal’atuu qaba. Kanaaf jecha dubartoonni Kooriyaa kibbaa hedduun waan kana raawwachuuf dirqaman. Doktoroonni ogummaa kanarratti bobbahanis, fuula isaanii bananii lafee caccabsanii boca fuulaa jijjiiran.
text: #000011
text: Moritaaniyaa keessatti maatiin heddu intala dubraa furdisuuf nyaata heddu dirqiin nyaachisa
text: #000012
text: Miyanmaar keessatti dubartoonni morma dheereffachuuf sibiila ofitti diran
text: #000014
text: Miyanmaar keessatti ammoo dheerina mormaatu iddoo guddaa qaba. Dubartoonni gosa Padong gaafa umriin isaanii waggaa 5 guuterraa kaasanii, sibiila akka faaya mormaatti tajaajilu mormatti diratan. Gaafa jalqabaa sibiila 6tu mormatti kaayama. San booda adaduma waggaan dabaluun sibiilli tokko ida’ama. Faaya mormaa kana ida’uun haga gaafa heerumtuutti itti fufa. Gaafa herumterraa kaasee garuu ni dhaabbata. Sababa kanaaf mormi dubartoota hedduu sababa sibiila kanaatiif jecha haala malee dheeratee mul’ata. Mormi dubartoota garii haalaan dheeratee seentimeetira 40 ykn ciqilee tokko gahuu danda’a. Wanti kun yeroo tokko tokko haalaan dheerachuun morma dubartootaa kan miidhu yoo ta’u, dubartoonnis of duuba mil’achuudhaaf ni rakkatu. yoo ofirra mi’achuu barbaadan qaama guutuun duubatti naannawuu qabu.
text: #000015